
vietas organizacijoj pasiekdama augš- 
čiausiąją, būtent Centro pirmininkės. 
1929 m. iki 1931 m. ir vėl dviems 
metams nuo 1935 m. iki 1937 m. 
Tris terminus buvo išrinkta Mass., 
Maine ir New Hampshire valstijų 
direktore, priklausė Centro Finansų 
komisijoj ir įvairiose kitose. 

Lietuvių reikalams teikė visokerio- 
pą paramą stodama nariu įvairiose 
organizacijose ir vietinės parapijos 
draugijose, kuriose užėmė atsakingas 
vietas. 

Pakelta į Garbės Nares 19-tame 
seime, 1939 m. 


ANTONIA M. WACKELL įstojo 
kuopon 1938 m. ir nenuilstamai dirba 
iki šiol. Kuopoj užėmė įvairias valdy- 
bos vietas: korespondentė, nutarimų 
ir finansų sekretorė, vicepirmininkė 
ir pirmininkė. Tose pareigose išbuvo 
12 metų. 

Garbingai veikė ir Mass., Maine ir 
New Hampshire apskrityj, kurioj bu- 
vo sekretorė, vicepirmininkė ir pir- 
mininkė. 1945 m. išrinkta Mass., Me. 
ir N.H. valstijų direktorė. 

Centre yra pasižymėjusi įvairiose 
pareigose: Skundų ir Įnešimų komi- 
sijos narė, Įstatų komisijoj, keliuose 
seimuose sekretoriavo ir veikė rezo- 
liucijų sudarymo komitete. 1951 m. 
išrinkta Centro I-ja vicepirmininke. 

Nuo pat įstojimo organizacijon yra 
„Moterų Dirvos“ bendradarbė. Jos 
dailūs raštai yra puošę daugybę laik- 
raščių ir žurnalų. Be to, gražiai reiš- 
kėsi Sąjungos rašybos konkurso ko- 
mitete eidama pirmininkės pareigas. 
Dabartiniu metu yra Stipendijų Fon- 
do komisijos pirmininkė ir 50 m. Ju- 
biliejinės knygos komisijos narė. 

Savo pavyzdinga darbuote lietuvių 
vardą yra iškėlusi svetimtaučių tarpe. 
Priklauso ir aktyviai reiškiasi eilėj 
parapijinių bei svetimtaučių katali- 
kių organizacijų. Yra nenuilstama 
veikėja visose socialinio, religinio ir 
kultūrinio gyvenimo srityse ir gar- 


bingai eina vyskupo paskirta šv. Vin- 
cento Ligoninės Corp. narės pareigas. 
Sąžiningai atlieka valdybos pareigas 
visose organizacijose. 

Jos motina M. Glavickienė, sesuo 
M. Phillips ir teta A. Kvietkauskienė 
priklauso 69-tai kuopai. Duktė Vi- 
vian Jakubaitis apsigyvenus Connec- 
ticut įsirašė 17-toj kuopoj. 

Garbės Narystė suteikta 27-tame 
seime, 1955 m. 


T5-toji kuopa (Chicago, Illinois) 


URŠULĖ  RASTENIENĖ įstojo 
20-ton kuopon 1933 m., kurioj nuo- 
širdingai veikė įrašydama daug nau- 
jų narių ir užimdama įvairias valdy- 
boj vietas. Jos pirmininkavimo metu 
1940 m. kuopoj suorganizuotas jau- 
namečių skyrius. 

Apsigyvenus Šv. Kristinos parapi- 
joj, Chicagoj, 1958 m. su dideliu ryž- 
tu ėmėsi naujos kuopos suorganiza- 
vimo darbo, kurį sėkmingai įvykdė. 
Išrinkta kuopos pirmąja pirmininke. 
Pareigas gražiai ėjo per penkis me- 
tus. Įvertindamos jos triūsą ir pasi- 
šventimą, narės pakėlė ją kuopos gar- 
bės pirmininke 1963 m. 

Daug energijos yra įdėjusi į Chi- 
cagos Apskrities veiklą ir paskutinių 
šešių metų bėgyje ėjo vicepirminin- 
kės pareigas. 

Darbščiai yra dalyvavusi seimuo- 
se ir 4 metų laikotarpyje buvo Įneši- 
mų komisijos narė. Atstovavo Cent- 
rą ALT kongrese, Washington, D.C. 
1964 m. 

Ypatingai duosni Sąjungos reika- 
lams bei lietuvių, labdaringoms orga- 
nizacijoms, ir bendrai lietuvių visuo- 
menės reikalams. Priklauso ir akty- 
viai reiškiasi eilėj lietuvių vienuoly- 
nų rėmime, yra jų amžina narė. 

Už ypatingą veiklą katalikiškai vi- 
suomenei apdovanota šv. Tėvo Pau- 
liaus VI palaiminimu. 

Pakelta į Garbės Nares 28-tame 
seime, 1959 m. 


